Latvijas čempionāts 3x3 basketbolā – kā pieteikties

2. un 3.augustā Rīgas centrā pie Brīvības pieminekļa sešos īpašajos laukumos risināsies pirmā Eiropas čempionāta FIBA 3x3 basketbolā kvalifikācijas turnīrs vīriešu un sieviešu komandām, kā arī 3x3 EuroTour sacensības - trešais Latvijas čempionāts FIBA 3x3 basketbolā. **Dalībnieki turnīram var pieteikties, reģistrējoties www.3x3planet.com vai aizpildot pievienoto pieteikuma anketu.**

Latvijas 3.čempionāts FIBA 3x3 basketbolā tiek organizēts deviņās grupās:

PRO (galvenā balva – apmaksāts brauciens uz FIBA 3x3 basketbola Pasaules tūres *Challenger* turnīru Kopenhāgenā);

Tautas klase;

Sievietes;

U17 puiši;

U15 puiši;

U15 meitenes;

U13 puiši;

U13 meitenes;

U11 puiši.

PRO grupas turnīrs risināsies abas dienas, U11 un U13 grupas spēlēs sestdien, 2.augustā, U15, U17 un sievietes spēlēs svētdien, 3.augustā. Tautas klasē turnīra ilgums būs atkarīgs no pieteikušos komandu skaita. Visās grupās tiks spēlēts ar 6.izmēra bumbām.

Uzvarētāji katrā grupā saņems medaļas un diplomus, ielūgumus uz vīriešu valstsvienības spēlēm Rīgā un balvas no atbalstītājiem.

Katrs spēlētājs saņems *Spalding* reverso spēļu formas kreklu, katrai komandai pienāksies ūdens uz spēlēm un dāvanas no pasākuma atbalstītājiem.

Dalības maksa komandām: Pro grupā – 30 EUR, Tautas klasē un Sieviešu grupā – 25 EUR, U17 un U15 grupās – 20 EUR, U13 un U11 grupās – 15 EUR.

Visi spēlētāji tiks reģistrēti FIBA oficiālajā pasaules rangu tabulā un iegūs punktus kopīgajam reitingam.